Държавен вестник, бр. 24, 2025 г., стр. 15

БРОЙ  24	
Д Ъ Р Ж А В Е Н  В Е С Т Н И К 	
СТР.  15   
Работодателят запознава работниците или 
служителите с утвърдените графици преди 
започване на работа по тях.
1.7. Прозрачни и предвидими условия на 
труд съгласно чл. 13 от Директива 2019/1152 
на Европейския парламент и на Съвета от 
20 юни 2019 година за прозрачни и предвиди­
ми условия на труд в Европейския съюз (OB, 
L 186, 11.7.2019 г.) – Задължително обучение
Кодекс на труда
Чл. 127. (1) Работодателят е длъжен да 
осигури на работника или служителя нор­
мални условия за изпълнение на работата 
по трудовото правоотношение, за която се 
е уговорил, като му осигури:
7. информация за осигурявани от работо­
дателя обучения, свързани с поддържане и 
повишаване на професионалната квалифи­
кация и подобряване на професионалните 
умения.
Чл. 228а. (1) Работодателят е длъжен да 
осигурява условия за поддържане и пови­
шаване професионалната квалификация на 
работниците и служителите за ефективно 
изпълнение на техните задължения по тру­
довото правоотношение в съответствие с 
изискванията на изпълняваната работа и 
бъдещото им професионално развитие.
(2) Когато по силата на нормативен акт, 
колективен трудов договор или по спо­
разумение между страните по трудовото 
правоотношение работодателят е длъжен 
да осигури обучение за поддържане и пови­
шаване на професионалната квалификация 
на работниците и служителите за ефективно 
изпълнение на техните задължения в съот­
ветствие с изискванията на изпълняваната 
работа, времето на обучение се отчита като 
работно време. Когато е възможно, обучение­
то се провежда в рамките на установеното 
работно време на работника или служителя. 
Всички разходи, свързани с обучението, са 
за сметка на работодателя.
2. Област „Здраве и безопасност“
2.1. Мерки за насърчаване на подобрява­
нето на безопасността и здравето на работ­
ниците съгласно чл. 5 от Директива 89/391/
ЕИО на Съвета от 12 юни 1989 година за 
въвеждане на мерки за насърчаване подо­
бряването на безопасността и здравето на 
работниците на работното място – Обща 
разпоредба, установяваща задължението на 
работодателя да гарантира безопасността и 
здравето на работниците
Кодекс на труда
Чл. 127. (1) Работодателят е длъжен да 
осигури на работника или служителя нор­
мални условия за изпълнение на работата 
по трудовото правоотношение, за която се 
е уговорил, като му осигури:
1. работата, която е определена при въз­
никване на трудовото правоотношение;
2. работно място и условия в съответствие 
с характера на работата;
3. здравословни и безопасни условия за 
труд;
Чл. 275. (1) Работодателят е длъжен да 
осигури здравословни и безопасни условия 
на труд, така че опасностите за живота и 
здравето на работника или служителя да 
бъдат отстранени, ограничени или намалени.
Закон за здравословни и безопасни условия 
на труд (ДВ, бр. 124 от 1997 г.)
Чл. 4. (1) Работодателят е длъжен да оси­
гурява здравословни и безопасни условия на 
труд на работещите, като прилага необходи­
мите мерки, включително:
1. превенция на професионалните рискове;
2. предоставяне на информация и обу­
чение;
3. осигуряване на необходимата органи­
зация и средства.
Чл. 14. (1) Юридическите и физическите 
лица, които самостоятелно наемат рабо­
тещи, юридическите и физическите лица, 
които ползват работещи, предоставени им 
от предприятие, което осигурява временна 
работа, както и лицата, които за своя смет­
ка работят сами или в съдружие с други, са 
длъжни да осигурят здравословни и безопасни 
условия на труд във всички случаи, свързани 
с работата, както на работещите, така и на 
всички останали лица, които по друг повод 
се намират във или в близост до работните 
помещения, площадки или места.
(2) Лицата по ал. 1 носят отговорност за 
осигуряване на здравословни и безопасни 
условия на труд, независимо от задължени­
ята на работещите по този закон, както и 
от това дали тази дейност се осъществява 
от техни органи, или е възложена на други 
компетентни служби или лица.
Чл. 16. (1) При осъществяване на дей­
ността за осигуряване на здравословни и 
безопасни условия на труд работодателят 
е длъжен:
1. да оценява рисковете за безопасността 
и здравето на работещите, като обхване из­
бора на работно оборудване, използването на 
химични вещества и смеси и организацията 
на работните места;
2. в съответствие с оценката на риска 
и при необходимост да планира и прилага 
превантивни мерки и методи на работа и 
производство.
(6) Всички разходи, свързани с осигуря­
ването на здравословни и безопасни условия 
на труд на работещите, са изцяло за сметка 
на работодателя.